open-index/open-wikipedia-markdown huggingface dataset:
GOI ikastegia

**GOI ikastegia **edo **Goi-mailako Online Institutua** (**GOI**) Udako Euskal Unibertsitateak (UEU) 2019an sortutako ikastegia da, online unibertsitate-ikasketak eta ikerketa sustatzeko helburuarekin.

Bide horretan, Euskal Herriko Unibertsitatearekin hitzarmena sinatu zen **GOI** ikastegia UPV/EHUko ikastegi atxiki izateko. Lankidetza horretatik, 2020-21 ikasturtetik aurrera, *Derrigorrezko Bigarren Hezkuntzako eta Batxilergoko, Lanbide Heziketako eta Hizkuntzen Irakaskuntzako Irakasleen Prestakuntza Unibertsitate Masterra* elkarrekin eskaintzen dute EHUk eta GOI ikastetxeak. EHUk aurrez aurreko modalitatean, eta GOIk online modalitatean.

GOI ikastegiaren asmoa da, Europako testuinguruaren esparruan, goi-mailako ikasketen etengabeko berrikuntza bultzatzea eta titulu berriak ere eskaini ahal izatea.

## Baliabideak 
Markeskua jauregian du egoitza fisikoa, Eibarren, eta https://www.goi-institutua.eus/ webunea da bere online egoitza.

## Zerbitzuak 
[thumb|270x270px|**GOI ikastegiko** webmintegia [Software libre|Software Libreaz, Juan Ezeiza, Egoitz Aldakur, Jokin Lacalle, eta Sagra Cresporekin]]
thumb|**GOI institutuko** Irakaskuntza Masterraren online ataleko irekiera-ekitaldia (Eibar, 2021-09-19)

### Irakaskuntza Masterra 
DBHko, Batxilergoko eta Lanbide Heziketako irakasle eta hizkuntzen irakasle izango direnak prestatzeko master ofiziala, **euskaraz eta online** hiru espezialitate hauetan:

* Giza eta Gizarte Zientziak,
* Hizkuntza eta Literatura,
* Natur Zientziak eta Matematika

### Berrikuntza Ikasgelan hautazko ibilbidea 
Irakaskuntza Masterraren barruan online modalitate honek, gainera, Berrikuntza Ikasgelan hautazko ibilbidea eskaintzen du. Berrikuntza eta ikerkuntza ardatz dituen ibilbidea da, ikasleak modu praktikoan aukeratutako hezkuntza-zentroan burutzen duena.

## Erreferentziak 
## Ikus, gainera 
* Aitzol Astigarraga
* Ainhoa Latatu
* Uxoa Iñurrieta
* Josu Lopez-Gazpio
 
## Kanpo estekak 
* Webgune ofiziala
Akitania Berriko eskualdeko trenak

**Akitania Berriko eskualdeko trenak** (**TER Akitania Berria** izenarekin izendatua, frantsesez: *TER Nouvelle-Aquitaine*) Akitania Berria frantziar eskuadeko hiriarteko garraio sare bat da. Sareak Ipar Euskal Herriko hainbat hiri, bereziki Lapurdikoak, ere zerbitzatzen ditu, Baionako aldiriko trenetan barruan.

TER Akitania, TER Limousin eta TER Poitou-Charentes sareak batu egin dira.

## Historia 
Akitania, Limousin eta Poitou-Charentesko hiru administrazio-eskualdeek bat egitea 2015eko urtarrilaren 16an egingo da, Eskualdeak Mugatzeari Buruzko Legearen arabera. Hala ere, TER Akitania Berria, TER Akitania, TER Limousin eta TER Poitou-Charentes sare zaharrak biltzen dituena, 2017an agertu zen.

2018ko irailean, Akitania Berria eskualdea SNCFren kontra dago, SNCFk kontrolatzailerik gabeko trenak martxan jarri nahi dituelako, eta Akitania Berriak trenetan kontrolatzaileak egotea nahi duelako, iruzurra saihesteko eta txartelak saltzeko.

### Euskal Hirigune Elkargoa 
Sortu zenean, Ipar Euskal Herriko hiri garraioaren kudeatzaile bihurtu zen Euskal Hirigune Elkargoa. Akitania Berria eskualdearekin elkarrizketak izan ondoren, honek lehen departamenduarenak ziren hiriarteko lineak (Car Express) eman zizkion. Gainera, Euskal Hirigune Elkargoa 2019an hasi zen linea finantzatzen. Horrela, Elkargoak linea prestatzen ari den tarifikazio bakarreko bere sisteman integratzea aurreikusten du, bere tutoretzapean dauden garraiobide guztiak elkartuz. Era berean, tren maiztasunak bikoiztu egin dira, eta Kanboko geltokian bigarren nasa bat eraikitzen ari dira ibilbide partzialak egiteko.

## Sarea 
## Erreferentziak 
## Ikus, gainera 
* Transport express régional
* Société Nationale des Chemins de fer Français
* Akitania Berriko Eskualde Kontseilua

## Kanpo estekak
Aitor Iru

**Aitor Iruarrizaga Amarika** (Bilbo, Bizkaia, 1968ko uztailaren 29a), kirol munduan **Aitor Iru** deitua, bizkaitar futbolari ohia da, atezain moduan aritu zena. Patxi bere anaia nagusia eta Ander bere semea futbolaria ere baziren.

## Biografia 
Aitor Iru 1991n iritsi zen Bilbao Athleticera Barakaldo CF taldetik. Athleticekin debuta egin ez ondoren, SD Compostelara joan zen eta klubaren historiako lehen igoera lortu zuen 1994an. Denboraldi bat gehiago eman zuen titular bezala galiziar klubean. 1995ean, CP Mérida taldera iritsi zen, non Errege Kopako lau partida baino ez zituen jokatu. Hurrengo urtean, Bigarren Mailan, UD Almeríak fitxatu zuen. Talde andaluziarreko lehen denboraldian maila galdu zuen. 1998an Eibar KE taldean sartu zen, non lau denboraldi eman zituen Bigarren Mailan. 2004an erretiratu zen, Amurrion bi denboraldi egin ondoren.

2008-09 denboraldian Bilbao Athleticeko atezainen entrenatzailea izateko kontratatu zuten. 2011n Athletic Clubeko atezainen entrenatzailea bihurtu zen Luis Llopis ordezkatuz. 2017ko uztailean Bilbao Athleticeko atezainen entrenatzaile izatera pasa zen Ziganda lehen taldera iritsi zenean, izan ere, honek Imanol Etxeberriaren alde egin zuen. 2018ko abenduan, Gaizka Garitanoren lehen taldera igotzean, berriro ere lehen taldeko atezainen entrenatzaile bilakatu zen, Carlos Kisluk ordezkatuz.

## Ibilbidea 
*2015ko Maiatzak 31n eguneratua. Datu ofizialak.*

## Erreferentziak
Juan Carlos De Diego

**Juan Carlos de Diego Rica** (Burgos, 1966ko abuztuaren 7a), **Txutxi** izengoitiz ezaguna, bizkaitar futbolari ohia da, aurrelari moduan aritu zena.

## Biografia 
Juan Carlos oso gaztetatik hazi zen Bilbon eta Lezamako harrobian hezi zen. 1984ko irailaren 2an debuta egin zuen Bilbao Athleticekin eta, astebete geroago, Athleticekin Lehen Mailan. Futbolari profesionalek greba egun bat egin zutelako debuta egin zuen. Ligako bost partida jokatu zituen Athleticekin eta gol bat sartu zuen UD Las Palmasen aurka.

1987an, Athleticekin sei partida jokatu ondoren, Levante UDra joan zen eta bertan hamar bat gol sartu zituen. Hurrengo urtean Atlético de Madrid B taldeak fitxatu zuen, non 33 gol sartu zituen Bigarren Mailarako igoeran. 1990ean Racing de Santanderrek fitxatu zuen eta, bere lehen kanpainan, 23 gol lortu eta Bigarren Mailara igoera berri bat lortu zuen. 1993an Alacanteko Hércules CFra pasa zen, golegile bezala bere burua nabarmentzea lortu gabe. Bere azken kluba CD Toledo izan zen, 1994 eta 1997 artean. Lehen denboraldia 18 gol eskuratu zituen Bigarren Mailan.

## Ibilbidea 
*2024ko Maiatzak 31n eguneratua. Datu ofizialak.*

## Erreferentziak 
## Kanpo estekak 
* Fitxa - www.athletic-club.eus
Izaskun Etxetxipia

**Izaskun Etxetxipia Goiburu** (Tolosa, 1940ko otsailaren 24a - *Tolosa*, 2020ko abenduaren 15a) tolosar medikua izan zen, hematologian espezializatua. Dirurik ez zegoen bere etxean, gurasoak langileak ziren, eta bekekin Nafarroako unibertsitatean medikuntza ikasi zuen, ez zen ohikoa emakumezkoek Unibertsitateko ikasketak egitea. Laugarren promozioa horretan 23 ikasletik zazpi izan ziren emakumezkoak. Laborategi klinikoan egin zuen lana sei umeren amatasuna partekatuz.

## Bizitza 
### Haurtzaroa 
Bi anai-arreba izan ziren. Bai aitak, bai amak, LaTolosana paper fabrikan lan egiten zuten. Ez zuten umeak hazteko denborarik, eta amonarekin eta bi izebekin hazi ziren. Gurasoekin harreman handirik ez zuen eta ume bakartia sentitu zen. Jatekorik ez zitzaien falta, baina norekin hitzegin ez zuen. Ikasteko grina handia zuen. Etxean diru askorik ez, eta bekadun ikasi zuen, mojetan, Jesuitinetan.

Tolosan klase ezberdintasun handia zegoen. Nahiz eta ikastetxearen lagunak goi mailakoak izan, bere familiarik ez, eta etxean geratzen zen. Etxean ez zegoen libururik, ez margolanik, ezbait zegoen dirurik, bizitzeko besterik. Bere osabak Arantzazu santutegia lan egin zuen, orduan fraide asko ezagutu zituen. Haiek eman zizkioten irakurtzeko lehenengo liburuak.

### Gaztaroa 
Nerabe garaian ere bere mundua egin behar izan zuen, baita eskolan ere. Tolosako Jesuitinetan, lagunak zituen, baina goi mailakoak ziren, eta eskolatik kanpo ez zuen haiekin harremanik izaten, bakarrik pasatzen zuen denbora asko.

Medikuntza ikasi nahi zuela esan zuenean etxean, aitak ez zion baiezkoa esan, emakumezkoek ez zuten hori ikasten eta maistrarako ikastea agindu zion.

## Medikuntza ikasketak 
Osabak inprenta Iruñean irekitzeko aukera izan zuen, eta hara joan zen osaba-izebarekin ikasketak egitera. Iruñera joan eta medikuntzan izena ematearekin batera maistra ikasteko ere eman zuen. Unibertsitate aurreko urtea 1956an egin zuen, eta 57an hasi zen medikuntza ikasten. Zazpi urte ziren garai hartan.
thumb|Izaskun Etxetxipia mikroskopioarekin
Iruñean ezagutu zuen gero izango zen bere senarra, Joxe Migel Zeberio Larrarte. Ezkondu eta Tolosan bizitzea erabaki zuten. Joxe Migelen aitak musika eta kultur zaletasuna zituen, Federiko Zabala koinata zuen eta euskararen eta euskal kultura bizitzeko gogoa zuten eta bizi zuten.

## Ibilbide profesionala 
Hematologian espezializatu zen, baina sekula ez zuen hori landu. Tolosan lanik ez zegoen, Gizarte Segurantzan mediku lekuak hartuta zeuden eta borrokatuta lanpostu bat eman zioten,1965ean hasi zen lanean. Haurra izan ondoren, 1966an, lana uzteko gutuna jaso zuen esanez, emakume ezkongabe bati eman ziotela bere postua. Batere gabe geratu zen. Baina etxera bueltatzeko asmorik ez zuen eta kontsulta pribatu bat ireki zuen, bere senarrak lagunduta. Aurreneko laborategia errentan hartuta zuten etxeko jangelan, han hasi zen lanean. Diru pixka bat bildu, eta lokal bat jarri zuten. Hogei bat urtez lana egin zuen han analista bezala. Sei ume izan zituen, orduan berriro saiatu zen Gizarte segurantzan lan egiten. Han zenbait urte pasa eta kontratu mugagabea egin zioten.

## Erreferentziak 
## Kanpo estekak
Patxi Iru

**Francisco Javier Iruarrizaga Amarika** (Areatza, 1962ko urriaren 4a), kirol munduan **Patxi Iru** deitua, bizkaitar futbolari ohia da, atezain moduan aritu zena. Aitor bere anaia txikia eta Jon bere semea futbolaria ere baziren.

## Biografia 
Patxi Iruk 1981eko Bilbao Athletic taldera igo zuen, gazteen taldean urtebete eman ondoren. Bertan partida gehien jokatu dituen jokalaria da. 1986an, bost denboraldi filialean eman ondoren, Athletic Clubera egin zuen jauzi. Jose Angel Iribar bera izan zuen entrenatzailea. Andoni Zubizarreta Bartzelonara joan, eta Meléndez, gasteiztarraren ordezkoa, RCD Espanyolera libre joan zenez, klubak Iru lehen mailara igotzea eta Vicente Biurrun fitxatzea erabaki zuen. 1986-87 denboraldiko *play-off*etako azken bi jardunaldietan errepikatu zuen. Hala ere, 1990-91 denboraldira arte ez zen Bilboko taldearen atean titular izan. Ligako 37 partidatan eta Kopako lau partidatan titular izan zen. Hurrengo urtean, Kike Burgos gaztearen etorreraren ondorioz, bere parte-hartzea 24 partidatara murriztu zen, horietatik 16 ligan.

1992an Osasunara joan zen eta ezin izan zion Roberto beteranoari titulartasuna kendu. Ondorioz 1993an, Bigarren B Mailan zegoen Elche CF taldearen eskaintza onartzea erabaki zuen. 1997an Bigarren Mailara igotzea lortu zuen. Hurrengo urtean jaitsiera jasan ondoren, 35 urterekin erretiratzea erabaki zuen.

Erretiratu ondoren, hainbat kargu izan zituen talde alacantarrean, delegatu, atezainen entrenatzaile edo kirol zuzendari bezala. 2006an dimisioa aurkeztu zuen.

## Ibilbidea 
*2015eko Maiatzak 31n eguneratua. Datu ofizialak.*

## Erreferentziak
Edorta Murua

**Edorta Murua Zenarruzabeitia** (Burtzeña, Barakaldo, Bizkaia, 1963ko otsailaren 22a) bizkaitar futbolari ohi eta entrenatzailea da, eskuin atzelari moduan aritu zena. Andoni Murua anaia zaharra futbolaria ere izan zen.

## Biografia 
Edorta Athletic Clubeko beheko mailetan hasi zen, 1981-82 denboraldian Bilbao Athleticen (filiala) jokatuz. Hurrengo denboraldian igotzea lortu zuen. 83-84 denboraldian eta Javier Clementeren eskutik lehen taldera igotzea lortu zuen, urte hartako Superkopan debuta egin zuen 0-1 irabaziz. Orduko taldean Andoni Zubizarreta, Manu Sarabia edota Julio Salinas bezalako jokalariak aritzen ziren.

85/86 denboraldian Athleticetik irten zen Bigarren Mailako Sestaon jokatzeko, klub honetan 1987ra arte iraun zuen, honekin Lehen Mailara igotzeko zorian daudelarik, igoera hori Celta de Vigoarekin jokatuz. Denboraldi hori Javier Iruretak zuzendu zuen Sestaon. Urte hori amaitzean, Real Oviedok fitxatu zuen eta denboraldi horretan Lehen Mailara igotzea lortu zuten. Vicente Mieraren eskutik maila nagusian debutatzeko aukera izan zuen. Real Oviedon 89-90 denboraldira arte jarraitzen du. Hurrengo denboraldian, 90-91, Bigarren Mailako Elche CF taldean aritu zen. Alacantear taldean bi denboraldi jokatu zituen, 91-92ra arte. Bere ibilbidearen hurrengo eta azken fasea 92-93tik 94-95era Amurrion jokatu zuen, behin betiko erretiratuz futbolari gazteen prestakuntzan aritzeko.

Lezaman hasi ondoren, UEFAn, Atlético de Madriden, Club Universidad de Chilen eta Qatarreko Aspire Academyn lan egin du.

## Jokalari Ibilbidea 
*2024ko Maiatzak 31n eguneratua. Datu ofizialak.*

## Palmaresa 
## Erreferentziak 
## Kanpo estekak 
* Fitxa - www.athletic-club.eus
Zviad Gamsakhurdia

**Zviad Gamsakhurdia** (; ; Tbilisi, Georgiako Sobietar Errepublika Sozialista, SESB, 1939ko martxoaren 31 &ndash; Khibula, Georgia, 1993ko abenduaren 31) georgiar politikari eta idazlea izan zen. Georgiako lehen presidentea izan zen, Sobietar Batasunaren ostean demokratikoki aukeratua.

Intelektual familia batean jaioa, filologia ikasi zuen eta itzultzaile eta literatur kritikari lanetan aritu zen. 1955ean *Gorgasliani* talde disidentea sortu zuen. Erregimen sobietarrak hainbat aldiz atxilotu zuen giza eskubideen aldeko aktibismoagatik.

1991n Georgiako Independentzia aldarrikatu ondoren, Gamsakhurdia hautatu zuten presidente. Lehendakari izan zen bitartean, arazo ugari izan zituen gutxiengoekin eta Errusiarekin. 1991ko abenduaren 22an oposizioak estatu kolpe bortitza eman zuen. Gamsakhurdia erbestera joan zen eta presidente legitimoa izaten jarraitzen zuela esan zuen. 1993an itzuli zen herrialdera eta Georgiako gerra zibilean hil zen. Hiru hipotesi daude zure heriotza: Hilketa, suizidioa edo borrokan hiltzea.

## Kanpo estekak
Carlos Purroy

**Carlos González Purroy** (Iruñea, Nafarroa Garaia, 1957ko apirilaren 10a) nafar futbolari ohia da, ezker atzelari moduan aritu zena. Futbola utzi ondoren, eskultore ospetsu bilakatu zen.

## Biografia 
Purroy Athletic Clubeko harrobian hezi zen eta bertan hiru denboraldi eman zituen Bilbao Athleticen. 1979-80 denboraldian Cultural Leonesa taldean aritu zen utzita. 1980an Athletic Clubera igo zen, 1980ko irailaren 17an Castroren aurkako Kopako partida batean debuta eginez. Lehen Mailan urriaren 26an RCD Espanyolen aurka San Mamesen jokatu zuen bigarren partidan lehen gola sartu zuen.

1982an utzi zuen taldea, bi denboralditan 28 partida jokatu ondoren. Osasunan sartu zen, non lau kanpaina egin zituen Lehen Mailan. Bere azken talde profesionala CD Logroñés izan zen, honekin 1987an Lehen Mailara igotzea lortu zuelarik. 1990ean Unió Esportiva Sant Andreu talde apalean erretiratu zen.

## Ibilbidea 
*2024ko Maiatzak 31n eguneratua. Datu ofizialak.*

## Erreferentziak 
## Kanpo estekak 
*  Fitxa - www.athletic-club.eus
Óscar Vivanco

**Óscar Vivanco Arco** (Bilbo, Bizkaia, 1962ko irailaren 30a) bizkaitar futbolari ohia da, ezker atzelari moduan aritu zena.

## Biografia 
Vivanco Bizkaiko futbolaren hainbat harrobietan trebatu zen- Iturrigorri, Plentzia eta Getxon, adibidez- 1980an Athletic Clubeko gazte-taldera iritsi zen arte. Denboraldi hartan Bilbao Athleticen debut egin zuen. Guztira, 157 partida jokatu zituen bost denboralditan. 1983ko ekainaren 1ean Athleticekin debuta egin zuen Ligako Kopako partida batean. 1986ko martxoaren 2an Lehen Mailan egin zuen debuta, San Mamesen, Sportingen aurka. 1986-87 denboraldian lehen taldeko jokalaria izan zen, bost partida baino ez jokatu zituen arren.

1987an, Athleticekin bederatzi partida jokatu ondoren, Sestao Sport Club era joan zen. Hurrengo urtean Atlético de Madrid B taldeak fitxatu zuen eta 1989-90 denboraldian hogei partida baino gehiago jokatu zituen Lehen Mailan Rayo Vallecanorekin. Bere azken taldea Deportivo Alavés izan zen, non bi denboraldi jokatu zituen.

## Ibilbidea 
*2024ko Maiatzak 31n eguneratua. Datu ofizialak.*

## Erreferentziak 
## Kanpo estekak 
* Fitxa - www.athletic-club.eus
Apuliako Giroa

**Apuliako Giroa** (jatorrizko izena italieraz *Giro di Puglia*) Italiako Apulian jokaturiko etapakako txirrindularitza lasterketa bat izan zen. 1972tik 1998 arte iraun zuen. Hiru edo lau etapaz osatua zegoen. Giuseppe Saronni izan zen garaipen gehien eskuratu zituen lasterkaria, hiru garaipenekin.
## Palmaresa 
## Palmaresa herrialdeka 
## Kanpo estekak 
* *Il sito del Ciclismo* weborria
Edward FitzGerald

**Edward FitzGerald** (Bredfield, Suffolk, 1809ko martxoaren 31 &ndash; Merton, Norfolk, 1883ko ekainaren 14a) ingeles idazlea izan zen.

John Purcell jaio zen, eta bere aitak emaztearen abizena eta armarria aukeratu zituen. FitzGeraldtarrak Ingalaterrako familia aberatsenetakoak ziren. Ingalaterran eta Frantzian bizi izan zen eta Cambridgeko Unibertsitatean ikasi zuen. Han, besteak beste, William Makepeace Thackeray eta Alfred Tennyson ezagutu zituen.

Bere poemarik ospetsuena Rubaiyat-en ingelesezko itzulpena da (*The Rubaiyat of Omar Khayyam*), 1859an lehen aldiz argitaratua. Beste hiru edizio izan zituen 1868, 1872 eta 1879an. Liburuak ospe handia izan zuen eta egile askok aipatu dute.
Federico Ponce Vaides

**Juan Federico Ponce Vaides** (1889ko abuztuaren 26a - 1956ko azaroaren 16a) Guatemalako politikari eta militarra izan zen, Guatemalako presidentea 1944ko uztailaren 4tik 1944ko urriaren 20ra. Bere gobernuaren aurka sortu zen 1944ko urriko Iraultza.
Tadjourako golkoa

**Tadjourako golkoa** (; ) Adengo golkoan sartzen den golko txiki bat da, Afrikako Adarrean kokatua. Bab el-Mandeben hegoaldean dago, Itsaso Gorriaren sarreran. Bere ur eta ertz gehienak Djibutirenak dira, Somalilandiaren zati den hegoaldeko ertzaren zati txiki batez gain. Guztira 347 &nbsp;km²-ko azalera du.

Golkoaren sarreran hainbat uharte txiki daude, handiena Moucha uhartea delarik. Golkoaren hegoaldean, Ghoubbet-el-Kharab and Assal (54&nbsp;km²) aintzira daude. Geologikoki, golkoak, antzina, Assal aintziraraino hartzen zuen, gaur egun, itsas mailatik 180 metrora dagoena.

## Kanpo estekak
José Luis Sarabia

**José Luis Sarabia Moreno** (Iruñea, Nafarroa Garaia, 1965eko martxoaren 30a) nafar futbolari ohia da, eskuin hegaleko moduan aritu zena. Bere kirol ibilbidean zehar 15 partida jokatu zituen Lehen Mailan, 84 Bigarren Mailan eta 105 Bigarren B Mailan. Bere golik garrantzitsuenak Osasunak Camp Noun lortutako lehen garaipena lortu zuen.

## Biografia 
Sarabia Lezamako harrobian trebatu zen, 1983an Bilbao Athleticen debutatuz. 1984ko irailaren 9an Lehen Mailan debutatu zuen, noiz Sevilla FCen aurka 3 eta 0 galdu zuten. Egun horretan futbolari profesionalek greba egin zuten eta klubek euren harrobiko futbolari gazteak deitu behar izan zituzten.

1986an Athletic utzi eta UE Lleidara joan zen. Kataluniako taldean hamar gol baino gehiago sartu zituen. 1987an Osasunara pasa zen, eta bi tanto egin zituen Lehen Mailan. Bere lehen golak Camp Noun FC Barcelona 0 eta 1 garaitzeko balio izan zuen.

Hala ere, ez zuen Nafarroako taldean jarraitu eta UD Alzirara joan zen. Urte bat beranduago Linares Club de Fútbol taldeak fitxatu zuen eta hamar gol sartu zituen. Ondorioz, Real Burgosek fitxatu zuen, Lehen Mailara igo berria zena. Jose Luisek hiru partida baino ez zituen jokatu Burgosekin. 1991 eta 1993 artean CD Badajozeko jokalaria izan zen, honekin Bigarren Mailara igotzea lortu zuelarik hamalau tanto egin zituen kanpaina batean. 1994an FC Andorra taldean erretiratu zen.

## Ibilbidea 
*2024ko Maiatzak 31n eguneratua. Datu ofizialak.*

## Erreferentziak 
## Kanpo estekak 
* Fitxa - www.athletic-club.eus
Arta eskualdea

**Arta eskualdea** (, ) Djibuti osatzen duten sei eskualdeetako bat da. 2003an sortu zuten, antzinako Dikhil eta Djibuti eskualdeak bilduz.

## Hiri eta herriak 
## Kanpo estekak
Ali Sabieh eskualdea

**Ali Sabieh eskualdea** (, ) Djibuti osatzen duten sei eskualdeetako bat da. Herrialdeko hegoaldean dago, Somalilandia eta Etiopiarekin mugak dituelarik.

## Hiri eta herriak 
## Kanpo estekak
Erdialdeko Amerikako Independentzia

**Erdialdeko Amerikako Independentzia** esaten zaio gaur egungo Guatemala, Honduras, El Salvador, Nikaragua eta Costa Rica herrialdeek 1821eko irailaren 15ean Erdialdeko Amerikako Independentzia Akta sinatu zuteneko oroitzapenari. Garai hartan, Guatemala, Chiapas, Comayagua, San Salvador, Nikaragua eta Costa Rica probintziek osatzen zuten Kapitaintza. Dokumentua sinatzeak Espainiako Gobernuarekiko independentzia ekarri zuen.

Beste herrialde amerikarrak ez bezala, Panama izan ezik, Erdialdeko Amerikako Independentzia nahiko prozesu baketsua izan zen. Erdialdeko Amerikako mugimendu independentistak Estatu Batuen independentzia hartu zuen eredutzat, baita Frantziako Iraultza ere, desberdintasunak eta pribilegioak ezabatu zituen, eta espainiar erreformismo ilustratuaren eta Europako ilustrazio arrazionalistaren ideien eragina izan zuena.

Erdialdeko Amerikako Independentziak 1808ko Espainiako okupazio frantziarraren ondoren bultzada hartu zuen, Iberiar penintsulan kaos politiko bat sortu zuena, bertan Batzarrak bezala ezagutzen ziren herri erresistentziako talde ezberdinak eratu ziren. Hauek espainiar gobernu klandestino bat sortu zuten eta 1812ko Konstituzioa aldarrikatu zuten, Amerika osoan eragin zuzena izan zuena. Erdialdeko Amerikako lehen mugimendu independentista 1811ko azaroaren 5ean gertatu zen, José Matias Delgado eta Nicolás Aguilar apaizak buru zituen konspirazio bat San Salvadorko kasamatan zeuden arma batzuk bereganatzen saiatu zenean. Mugimendu honen ondoren, Nikaraguako matxinadak, Belengo konjurazioa eta beste mugimendu batzuk etorri ziren 1814tik 1821era. Agintari kolonialen eta buruzagi erlijiosoek eta kreol ilustratuek osatutako batzar baten arteko bilera baten ondorioz, 1821eko irailaren 15ean, amaitu zen Guatemalako antzinako kapitaintza nagusian espainiar agintea, Chiapas estatuko egungo lurraldea eta Guatemala, Honduras, El Salvador eta Nikaraguako errepublikak eta Costa Rica hartzen zituena.
Djibuti eskualdea

**Djibuti eskualdea** (, ) Djibuti osatzen duten sei eskualdeetako bat da. Lehen **Djibuti barrutia** deitua, herrialdeko eskualderik txikiena da, izan ere, hiriburu inguruko eremuak biltzen ditu. Herrialdeko populatuena ere bada, 2019an 603.000 biztanle zituelarik.

## Kanpo estekak
Obock eskualdea

**Obock eskualdea** (, , ) Djibuti osatzen duten sei eskualdeetako bat da. Herrialdeko iparraldean dago, Itsaso Gorria, Bab el-Mandeb, Adengo golkoa eta Tadjourako golkoaren itsasertzean eta barnean Zazpi Anaien eta Doumeira uharteak eta Obock hiria biltzen ditu.

## Hiri eta herriak 
## Kanpo estekak
Mariano de Aycinena y Piñol

**Mariano de Aycinena y Piñol** (Nueva Guatemala de la Asunción, 1789ko irailaren 16a - IB., 1855) guatemalar merkatari eta politikari kontserbadorea izan zen, Guatemalako Estatuko presidentea 1827ko martxoaren 1etik 1829ko apirilaren 12ra, eta Aycinena klaneko burua, Guatemalako kolonia espainiarraren azken aldian merkataritza-monopolioa zuena Merkataritzako Kontsulatuaren bidez. Erdialdeko Amerikako Independentziaren prozerra izan zen, eta hau Agustín de Iturbide mexikar inperioari atxikitzea bultzatu zuen, Aycinena klanaren interesei gehien komeni zitzaiena baitzen. 1829an Francisco Morazánek bere familia eta kideekin batera kanporatua izan ondoren, Guatemalara itzuli zen Rafael Carrera jeneralaren garaipenaren ondoren, non Juan José de Aycinena y Piñolen esku utzi zituen Aycinena klaneko gai politikoak.
Alejandro Maldonado Aguirre

**Alejandro Baltazar Maldonado Aguirre** (Guatemala Hiria, 1936ko urtarrilaren 6a) Guatemalako politikari eta abokatua da, Guatemalako Errepublikako presidente ohia, eta 2015eko irailaren 3tik 2016ko urtarrilaren 14ra arte jardun zuen presidente karguan, Otto Perez Molinak kargua utzi ondoren. Aurretik, Errepublikako Kongresuak presidenteorde izendatu zuen urte bereko maiatzaren 14an, Roxana Baldettik kargua utzi ondoren, hau, ustez, "La Línea" bezala ezagutzen den kontrabandoko sarean sartu zelako. Maldonado Aguirre Askapen Nazionalerako Mugimendua alderdiko diputatua izan zen Julio César Méndez Montenegro lizentziatuaren agintaldian, Hezkuntza ministroa Carlos Arana Osorio jeneralaren agintaldian, Guatemalako enbaxadorea Nazio Batuen aurrean 1974 eta 1980 artean, eta Guatemalako Konstituzio Gorteko magistratua hainbat alditan.

Otto Fernando Pérez Molina presidente ohiak 2015eko irailaren 3an kargua utzi ondoren, Maldonado Aguirre Guatemalako Errepublikako presidente izendatu zuten, 2016ko urtarrilaren 14an amaitu zen konstituzio-aldia amaitzeko, Guatemalako Errepublikaren historiako berrogeita bederatzigarren presidentea bihurtuz.
Ali Sabieh

**Ali Sabieh** (, ) Djibutiko hiria da, izen bereko eskualdeko hiriburua eta hiri nagusia dena. Herrialdeko bigarren hiririk populatuena da eta, 2016an, 14.000 biztanle inguru zituen (gehienak issa klaneko somaliarrak).

## Klima 
## Erreferentziak 
## Kanpo estekak
Tadjoura

**Tadjoura** (; ; ) Djibutiko hiria da, izen bereko eskualdeko hiriburua eta hiri nagusia dena. Herrialdeko hirugarren hiririk populatuena da eta, 2009an, 14.820 biztanle inguru zituen.

## Klima 
## Erreferentziak 
## Kanpo estekak
Obock

**Obock** (; ) Djibutiko hiria da, izen bereko eskualdeko hiriburua eta hiri nagusia dena. Herrialdeko herri populatuenetariko bat da eta, 2009an, 11.706 biztanle inguru zituen. Tadjourako golkoaren iparraldeko ertzean kokaturik, herrialdeko portu nagusienetariko bat da.

## Klima 
## Erreferentziak 
## Kanpo estekak
Dikhil

**Dikhil** () Djibutiko hiria da, izen bereko eskualdeko hiriburua eta hiri nagusia dena. Etiopiako mugatik gertu kokaturik, herrialdeko hiri populatuenetariko da eta, 2009an, 24.886 biztanle inguru zituen (gehienak issa klaneko somaliarrak eta afarrak).

## Klima 
## Erreferentziak 
## Kanpo estekak
Berreraikuntza eta Garapeneko Europako Bankua

**Berreraikuntza eta Garapeneko Europako Bankua** (**BGEB**) ( edo *BERD*) Europako Ekialdeko eta Erdialdeko herrialdeen ekonomiak merkatu-ekonomia ireki bilakatzea eta bertan enpresaburuen ekimen pribatuak bideratzea helburu duen erakundea da. 1990ean sortua, Londresen du egoitza. Beste antzeko erakundeen bezala, mundu osoko kideak ditu baina akziodun nagusia Ameriketako Estatu Batuak da.

## Erreferentziak 
## Kanpo estekak
Lanbide Heziketa Garatzeko Europako Zentroa

**Lanbide Heziketa Garatzeko Europako Zentroa** (CEDEFOP) Europar Batasunean lanbide-heziketa eta etengabeko prestakuntza sustatzea eta garatzea helburu duen zentroa da. 1975ean sortua, Tesalonikan du egoitza. Gobernuei ikerketak, analisiak, aholkularitza eta informazioa eskaintzen dizkie.

## Erreferentziak 
## Kanpo estekak
Real Sociedad 2012-2013

**2012-2013 denboraldia** arrakastatsua izan zen Real Sociedad talderako. Laugarren postuan amaitu zen Ligan, eta horrek eman zion pasabidea hurrengo denboraldian Champions Leaguen jokatzeko.

Jokalari nagusien artean Bravo, i. Martínez, X. Prieto, Vela, Griezmann eta Agirretxe zeuden. Philippe Montanier izan zen entrenatzailea, eta presidentea Jokin Aperribay.

## Jokalariak 
### Atezainak 
* Claudio Bravo (31 partida, 0 gol).
* Eñaut Zubikarai (7 partida, 0 gol)

### Atzelariak 
* Alberto de la Bella (36 partida, 3 gol).
* Iñigo Martinez (34 partida, 4 gol).
* Mikel Gonzalez (34 partida, 2 gol).
* Carlos Martínez (29 partida, gol 1).
* Daniel Estrada (19 partida, 0 gol).
* Ion Ansotegi (7 partida, 0 gol).

### Erdilariak 
* Xabi Prieto (35 partida, 9 gol).
* Asier Illarramendi (32 partida, 0 gol).
* Gonzalo Castro "Chori" (31 partida, 6 gol).
* Markel Bergara (28 partida, 0 gol).
* Rubén Pardo (25 partida, 0 gol).
* David Zurutuza (21 partida, 2 gol).
* Gorka Elustondo (8 partida, gol 1).
* Javier Ros (6 partida, 0 gol).

### Aurrelariak 
* Carlos Vela (35 partida, 14 gol).
* Antoine Griezmann (34 partida, 10 gol).
* Imanol Agirretxe (34 partida, 14 gol).
* Diego Ifrán (26 partida, 2 gol).

## Liga 
Laugarren postuan amaitu zen Ligan talde txuri-urdina, 66 punturekin. 38 partida jokatuta, 18 irabazita, 12 berdinduta eta 8 galduta. Aldeko 70 golekin, eta aurkako 49.

### Sailkapena 
1. FC Barcelona: 100.

2. Real Madril: 85.

3. Atletico Madril: 76.

4. **Erreala**: 66.

5. Valencia Club de Fútbol: 65.

6. Malaga CF: 57.

7. Real Betis Balompié: 56.

8. Rayo Vallecano: 53.

9. Sevilla Fútbol Club: 50.

10. Getafe Club de Fútbol: 47.

11. Levante Unión Deportiva: 46.

12. Athletic: 45.

13. RCD Espanyol: 44.

14. Real Valladolid: 43.

15. Granada Club de Fútbol: 42.

16. Osasuna futbol kluba: 39.

17. Celta de Vigo: 37.

18. Real Mallorca: 36.

19. Deportivo La Coruña: 35.

20. Real Zaragoza: 34.

### Emaitzak 
## Kopa 
### Hamaseienak 
* 2012/10/31: Cordoba CF 2 - **Erreala** 0.
* 2012/12/12: **Erreala** 2 - Cordoba CF 2.

## Erreferentziak 
## Ikus, gainera 
* Espainiako futbol ligako lehen mailako 2012/2013ko denboraldia

## Kanpo estekak 
* Squad of Real Sociedad 2012-13.
Ghoubbet-el-Kharab

**Ghoubbet-el-Kharab** edo **Ghoubbet aintzira** (, ) Djibutiko senadi bat da, Rifteko failan kokatua eta korronte indartsu baten bidez Tadjourako golkotik banandua.

Ghoubbet-el-Kharab 600 metrorainoko mendi eta itsaslabarrez inguratuta dago, Assal aintziratik Ardoukôba sumendiak banatua. 200 metroko sakonera du eta golkoko korronteak zeharkatzen dituzten arrain eta marrazo ugari ditu. Ugaritasun honek, Djibuti hiritik errepidez hurbiltzen diren arrantzaleak erakartzen ditu. Zientzialari ugarik ere bisitatzen dute, bere garaian Jacques-Yves Cousteauk bezala.

Senadia itsas mailatik metro bat gorago ere egon daiteke, pasabideen, itsasaldien eta haizeen estutasunagatik. Bere erdian bi sumendi-uharte daude, Deabruaren uharteak deituak, tokiko hizkuntzan Guinni Koma () eta Ounda Guinni Koma () deituak. Djibutiarrek urak deabruez beteta daudela uste dute.

## Eskualdea 
Ghoubbet-el-Kharabeko eskualdea ostertzeraino hedatzen diren basaltozko harriez osatuta dago. Uadi batzuk eta palmondo bat izan ezik, gainerakoak landarezko lautada birjinak dira. Neguan 30 ºC gainditzen dira, haizeak ia beti itsasotik datozenean, eta altuagoak dira udan, barnealdetik jotzen dutenean.

## Dankalelo 
Gizakiaren presentzia hutsala da, baina bada toki bat, Dankalelo, multzo arkeologiko garrantzitsu bat osatzen duena. 1930ean aurkitu zuen Paul Wernertek, eta K. a. III. milurtekoko hondakinak topatu dituzte.

## Erreferentziak 
## Kanpo estekak
G. Gordon Liddy

**George Gordon Battle Liddy**, (Brooklyn,  - Mount Vernon, Virginia, ) estatubatuar abokatu, FBIko ajente, irrati-esatari eta aktorea izan zen.

## Biografia 
Zuzenbidea ikasi zuen Liddyk, eta 1968an Nixonen presidentetzako kanpainan aritu zen lanean. Kanpainan egindako lanari esker bere aholkulari aukeratu zuen buruzagi errepublikanoak. Etxe Zurian, eta Howard Huntekin batera, oposizioaren aurkako «gerra zikina» bultzatu zuten, eta muturreko hainbat proposamen bultzatu, Nixonen aurkariak hiltzetik gerraren kontrako mugimendua bultzatzen zutenak bahitzeraino.

Egitasmoetako bat izan zen Alderdi Demokrataren egoitzatik, Watergatetik, haien dokumentuak lapurtzearena. Plana Liddyk berak eta Huntek zuzendu zuten, Etxe Zuriko iturginen bulegotik. Auzia argitara atera zenean, biak atxilotu zituzten, lapurretan parte hartu zuten beste bost lagunekin batera. Konspirazioa, lapurreta eta entzuketak egitea egotzi zieten. Hogei urteko kartzela zigorra ezarri zioten Liddyri, baina bost bakarrik bete zituen, 1977an Jimmy Carter presidenteak zigorra barkatu baitzion. Liddy izan zen akusatuetatik deklaratzeari uko egin zion bakarra.

## Erreferentziak 
## Kanpo estekak
Tomás Borge

**Tomás Borge Martínez** (1930 &ndash; 2012) Nikaraguako iraultzaile, idazle, poeta eta politikaria izan zen.

Nikaraguako Somoza familiaren erregimenaren aurkako borrokalari historikoa zen. Nazio Askapenerako Fronte Sandinista (FSLN) kide sortzailea izan zen. FSLNko komandantea, estadista, idazlea eta politikaria. Iraultza Sandinistako pertsonaia garrantzitsuenetako bat izan zen. FSLNko idazkariordea eta ohorezko presidentea, iraultza garaiko barne ministerioaren arduraduna, Erdialdeko Amerikako Parlamentuko eta Kongresu Nazionaleko kidea. Chinandega eta Matagalparen seme kutuna da.
Ingurumen eta Garapenari buruzko Rioko Deklarazioa

**Ingurumen eta Garapenari buruzko Rioko Deklarazioa** Nazio Batuen Erakundeak 1992an Rio de Janeiron egindako biltzarrean, Lurraren Gailurra deitutakoan, onartutako printzipio-deklarazio orokorra da Deklarazioak giza inguruneari buruzko Nazio Batuen Konferentziaren Adierazpenean ezarritako printzipioak berretsi egin zituen. Adierazpen hori Stockholmen onartu zen 1972ko ekainaren 16an, eta oinarrizko 27 printzipio formulatu zituen garapen iraunkorrari, giza duintasunari, ingurumen naturalari eta estatuek gizakien ingurumen-eskubideak babesteko dituzten betebeharrei buruz.

## Erreferentziak 
## Kanpo estekak
Aloha

thumb|250px|Aloha loreez idatzita.
**Aloha** hawaiierazko hitza da, surf kirolaren kulturari esker mundu osoan ezaguna. Bisitariei agurtzeko eta bedeinkatzeko erabiltzen da. Esanahia, gutxi gorabehera, zera da: *edertasuna, bakea, poza,* edo *zoriontsu izan zaitez*. Hitza proto -polinesiotik dator, **qarofa* izan zitekeen hitzatik.

Hawaiiko kulturan «Aloha Espirituak» pertsonaren motibazioa adierazten du. Motibazio hori modu askotan adierazten da: poztasunaren bidez, adeitasunez, atseginez... Beste aspektu batzuk sentsualitatea zein arrotasun positiboa dira. Tradizioaren arabera alohak espiritua zein gorputza sendatzen ditu eta zoriontasuna zabaltzen du.

Hawaiiko estatuak Aloha Spirit legea aurkeztu zuen 1986an. Horren arabera estatuko funtzionarioek eta epaileek publikoa Aloharekin tratatu behar dute.

## Ikus, gainera 
* Namaste

## Erreferentziak 
## Kanpo estekak
Galeus

***Galeus*** scyliorhinidae familiaren marrazo generoa da.

## Espezieak 
* *Galeus antillensis* (Springer, 1979) 
* *Galeus arae* (Nichols, 1927)
* *Galeus atlanticus* (Vaillant, 1888)
* *Galeus boardmani* (Whitley, 1928)
* *Galeus cadenati* (Springer, 1966)
* *Galeus eastmani* (Jordan & Snyder, 1904)) 
* *Galeus gracilis* (Compagno & Stevens, 1993)
* *Galeus longirostris* (Tachikawa & Taniuchi, 1987)
* *Galeus melastomus* (Rafinesque, 1810)
* *Galeus mincaronei* (Soto, 2001)
* *Galeus murinus* (Collett, 1904)
* *Galeus nipponensis* (Nakaya, 1975)
* *Galeus piceus* (Chu, Meng & Liu, 1983) 
* *Galeus piperatus* (Springer & Wagner, 1966)
* *Galeus polli* (Cadenat, 1959)
* *Galeus priapus* (Séret & Last, 2008)
* *Galeus sauteri* (Jordan & Richardson, 1909)
* *Galeus schultzi* (Springer, 1979) 

## Erreferentziak 
## Kanpo estekak 
* Aquatab.net
* :ITIS.gov
* :*Galeus* Animal Diversity Webgunean.
Pamela Colman Smith

**Pamela Colman Smith** ( - ), **Pixie** ezizenez ezaguna, britaniar artista, ilustratzaile, idazle, argitaratzaile eta okultista izan zen. Rider-Waite tarota ilustratzeagatik ezaguna da, Arthur Edward Waiteren enkarguz. Tarot joko hori tarotisten artean estandarra bilakatu zen eta, gaur egun ere, erabiliena da munduan. 20 liburu baino gehiago ilustratu zituen, Jamaikako folkloreari buruzko bi bilduma idatzi zituen, bi aldizkari editatu zituen eta Green Sheaf Press zuzendu zuen, emakume idazleei zuzendutako inprenta txiki bat.

## Erreferentziak 
## Kanpo estekak
Louise Abbéma

**Louise Abbéma** (Étampes, Essonne, Frantzia,  - Paris, ) frantziar margolari, eskultore eta diseinatzailea izan zen, Belle Époquè mugimenduaren parte. Nerabea zela hasi zen margotzen eta Charles Joshua Chaplin, Jean-Jacques Henner eta Carolus-Duranen ikasle izan zen. Sarah Bernhardti, agian bere maitalea, 23 urterekin egin zion erretratuarekin arrakasta eskuratu zuen.

Ondoren, hainbat leku publikoetan muralak egin zituen, bereziki Parisen eta Dakarren. 1893an Chicagon egin zen munduko erakusketan Emakumeen Eraikinean bere lanak erakutsi zituen. Erretratuetan espezializatu zen, Txina eta Japoniako artisten eragin handiarekin, baina baita ere garaiki zen Édouard Manetengan, adibidez.

Ilustratzaile gisa, eskultore gisa eta diseinatzaile gisa ere aritu zen, eta *Gazette des Beaux-Arts* bezalako aldizkarietan ohiko idazlea zen.

## Erreferentziak 
## Kanpo estekak
Frances Benjamin Johnston

**Frances Benjamin Johnston** ( - ) estatubatuar argazkilari eta argazki-kazetaria izan zen, ofizio horretan aritu zen lehen emakumeetako bat. Bere erretratuengatik, AEBko Hegoaldeko arkitekturako argazkiengatik eta afroamerikarrak zein amerindiarrak erretratatzen zituzten argazki serie batzuengatik da oso ezaguna. Etxe Zurian argazkilari ofiziala izan zen bost presidenteren administrazioan.

Bere lanik ezagunenetako bat autoerretratu bat da, "New Woman" emakume aske gisa.

## Erreferentziak 
## Kanpo estekak
Elena Rivera

**Elena Rivera Villajos** (Zaragoza, ) espainiar aktorea eta abeslaria da. *Cuéntame cómo pasó* telesailean Karina Saavedraren papera egiteagatik ezaguna.

## Biografia 
### Abeslari gaztea 
Elena Riverak 1997an abiatu zuen ibilbide artistikoa eta 1999-2000 denboraldian Antena 3ko *Menudas estrellas* gazteen abesti lehiaketan finalaurrekoetara iritsi zen. Paloma San Basilioren "Juntos" abestia kantatu zuen orduan. Urte amaierako programan ere abestu zuen. 8 urte baino ez zituen oraindik. 2001ean garaiko abeslari ezagun askorekin egin zituen duetoak; David Civera, Carlos Baute, Tamara, Raúl eta Malú izan zituen bikote besteak beste. 2002an *Se busca una estrella* saioko txapelduna izan zen eta Elenarentzat berariaz hautaturiko abestiekin *Locos por el ritmo* diskoa atera zuen.

Stockholmeko argitaletxe baten gaztelerazko ikastarorako pertsonai baten ahotsa egin zuen eta *Locos por el ritmo* diskoko "Encadenada al ordenador" abestia ere erabili zuten proiektuan.

### Aktore lana 
2005ean *Cuéntame cómo pasó* telesailean Karina Saavedra izanik arrakasta itzela izan zuen. 13 urtez egon zen telesailean lanean. 2010tik aurrera aktore lanetan ari zen bitartean Haur Hezkuntzako ikasketak egin zituen Zaragozako Hezkuntza Fakultatean.

2011tik aurrera *Cuéntame como pasó* telesailaz gain beste batzuetak ere aritu zen, protagonista izan zen gainera. *Los Quién*, *Toledo*, *La verdad*...

2014an antzerkian egin zuen debuta *El arte de la entrevista* lanarekin eta 2015ean zinemarako filmean hartu zuen parte, *Perdiendo el norte* komedian hain zuzen ere.

## Filmografia 
### Filmeak 
### Telebista 
### Antzerkia 
## Erreferentziak 
## Kanpo estekak 
* Elena Riveraren webgune ofiziala 
* Aktorearen IMDBko fitxa irakurgai
Katinka Bock

**Katinka Bock** (Frankfurt am Main, 1976) alemaniar eskultore eta artista bisuala da. Parisen eta Berlinen bizi eta lan egiten du.

## Ibilbidea 
thumb|Katinka Bock - T-toxic
Katinka Bock Frankfurt am Main-en jaio zen eta eskultura eta arte bisualak ikasi zituen Berlingo Arte Akademian. 2002an diploma jaso zuen eta Inge Mahn-en master ikaslea izan zen 2004 arte, Berlin-Weissensee-ko Arte Ederren Akademian. 2005ean Lyon-go *École nationale supérieure des beaux-arts de Lyon* -eko graduondoko titulua jaso zuen. Erromako Villa Medici egoitzan artista izan da. Pariseko *Galerie Jocelyn Wolff-*ek ordezkatzen du, Berlingo *Meyer Riegger*-ek eta Bruselako *Karlsruhe* eta *Greta Meert-ek*. 

## Lan artistikoa 
Eskulturaren, arkitekturaren eta hizkuntzaren arteko etengabeko trukatzeak gorpuzten du eskultorearen ibilbidea. Bere lanetan, espazioak garrantzi handia dauka. Artelanak txertatu egiten diren lekuak aldatzen ditu artistak, ateak, leihoak edo tunelak irekiz, edo lan horietara hurbiltzen denaren pertzepzioa aldatzen duten elementu berriak gehituz.Bockek testuinguruarekin egiten du lan, bertako artisauekin, jendearekin edota merkatariekin elkarlanean. Haren proiektuak norbanakotik kolektibora doaz, eta espazioak, arteak eta praktika artistikoak eraldatzeko duen gaitasunaz egiten du hausnarketa. (Beatriz Herraez, Artiumeko zuzendaria) Artistak bertako artisauei proposatutako trukeen eta Museoaren espazioarekin eta arkitekturarekin egindako lanaren ondorioz sortutako piezak daude. 

Bockek Artium museoaren sotoan dagoen erakusketa espazioa ezagutu zuenean lurpeko espazio hura eraldatzea erabaki zuen: aretoko hormetan irekidura zabalak eginarazi zituen, panelen eta saihets hezurren barne egitura agerian utziz, espazioak elkarrekin lotuz eta erakusketa ikusteko modua erabat aldatuz. Estalita zeuden tamaina handiko leiho borobilak ireki zituen, aretoa argi naturalez bete da, eta museoaren kanpoaldetik artelanak ikusteko aukera sortu. Erakusketan Bocken eta Albaolako artisauen arteko elkarlanetik eta museoko espaziotik sortutako zortzi metroko pieza bat dago: *Segment With Unknown Radius.* Zetazeo baten barrualdearen eta lurpeko museo baten espazioaren artean dauden analogiak biltzen ditu artelanak. *Confusions Possibles* artelanaren ekoizpenean ere artisauekin aritu zen elkarlanean. Errementari eta jostun batek praka erdia, soineko erdia eta kobrezko hiru pieza (zapata bat, koilara bat eta kasko erdia) egin eta gero, beste zati erdiak Parisen ekoiztu zituen artistak.
* 2012: *Ricard Fundazioaren saria*, Frantzian
* 2012: *Dorothea von Stetten Kunstpreis*, Alemania
* 2002: *Marion Ermer Stiftung*, Alemania

## Erreferentziak 
## Kanpo estekak 
* Katinka Bock, Exposición Itinerarios XXIII | Fundación Botín (Bideoa, 2017)
* KATINKA BOCK: WORK IN PROGRESS (Bideoa, 2018)
* Katinka Bock | Prix Marcel Duchamp 2019 | Exposition | Centre Pompidou (Bideoa, 2019)
Ellen Day Hale

**Ellen Day Hale** ( - ) Bostongo margolari eta inprimatzaile inpresionista izan zen. Parisen ikasi zuen artea eta bertan, Londresen eta Bostonen bizi izan zen. Parisko Saloian eta Erregearen Arte Akademian erakusketak egin zituen. Artearen historiari buruzko lan bat argitaratu zuen: *A Study of the Lives of Leonardo, Michelangelo, Raphael, Titian, and Albrecht Dürer* eta Ingalaterra Berriako emakume artisten belaunaldi oso baten inspirazioa izan zen.

## Galeria 

Lilies,_by_Ellen_Day_Hale.jpg
Morning_News,_by_Ellen_Day_Hale.jpg
Summer_Place,_by_Ellen_Day_Hale.jpg
June_by_Ellen_Day_Hale.jpg
Ellen-day-hale-the-willow-whistle-1888.jpg

## Kanpo estekak
Juanita Spinelli

**Evelita Juanita Spinelli** ( - ), **Dukesa** ezizenarekin ezaguna, gangster eta borrokalari profesionala izan zen. Kaliforniako estatuak exekutatutako lehen emakumea izan zen.

San Frantzisko eta inguruan lapurretan antolatzen zituen banda bateko liderra izan zen. Bere taldeko kide batek, bahiketa batean, barbakoa postu bateko jabea hil zuen; ondoren, Robert Sherrard 19 urteko taldekide gaztea hil zuten, ez zezan salaketarik egin. Gorpua ibaira bota zuten.

Gas bidez exekutatu zuten, 1941eko azaroaren 22an.

## Erreferentziak 
## Kanpo estekak
Irma Grese

**Irma Ida Ilse Grese** ( - ) Schutzstaffeleko guardia izan zen Ravensbrück eta Auschwitzeko kontzentrazio-esparru nazietan, eta Bergen-Belsenko emakumeen ataleko zaindaria izan zen.

Auschwitzeko eta Bergen-Belsenko esparruetan presoak tratatzeko moduarengatik eta bertan egindako erailketarengatik heriotza zigorra jaso zuen Belsengo epaiketan. 22 urterekin exekutatu zuten, XX. mendean britainiar legepean judizialki hildako gazteena. Auschwitzeko presoek "Auschwitzeko Hiena" ezizena eman zioten.

## Erreferentziak 
## Kanpo estekak
Cepedako gudua (1820)

1820ko otsailaren 1eko **Cepedako gudua** Argentinako gerra zibiletan gertatu zen. Cepeda errekako abelbidean burututako bi guduetan lehena izan zen. Cepeda erreka, Buenos Aires eta Santa Fe probintziak banatzen dituen *Arroyo del Medio*ren ibaiadarra da, Mariano Benítez herritik 5 kilometro ekialdera, Buenos Aires probintziaren iparraldean.
Peru Askatzeko Armada Batua

**Peru Askatzeko Armada Batua**, modu deskriptiboan Peru Askatzeko Perutar-Kolonbiar Armada Batua bezala izendatua Simón Bolívarren esku-hartzean, Peruko Independentziaren talde militar bat izan zen, bere jatorria Peru Askatzeko Espedizioan duena, honen komandante burua José de San Martín zelarik, hauei Txiletik datozen errefortzuak gehituko zaizkie, eta gerra amaitu arte elkarren segidan antolatzen diren Peruko formazio berriak, Peru Askatzeko Espedizioko unitateetan oinarrituta sortutakoak. Azkenik, Peruko Independentziaren azken kanpainetarako, Simón Bolívar eta Antonio José de Sucrek zuzendutako Kolonbia Handitik iritsitako dibisioak gehitu dira.
Rodion Malinovski

**Rodion Iakovlevitx Malinovski** (; Odesa, Errusiar Inperioa, 1898ko azaroaren 23aGreg./azaroaren 11Jul. - Mosku, 1967ko martxoaren 31) sobietar militarra izan zen.

Aita jatorri katoliko poloniarrekoa zen. Aita hil ondoren, ama berriz ezkondu zen eta senar berriak Rodion etxetik bota zuen. Hamabost urte zituela, Lehen Mundu Gerran parte hartu zuen eta larri zauritu zuten. 1916an Mendebaldeko Frontera bidali zuten, eta han borrokatu zuen gerra amaitu arte. 1919an Odesan berriro, Errusiako Gerra Zibilean parte hartu zuen. 1926an Sobietar Batasuneko Alderdi Komunistan sartu zen. Espainiako Gerra Zibilean ere parte hartu zuen eta hainbat operazio planifikatu eta zuzendu zituen. Bigarren Mundu Gerran Alemania naziaren porrotean parte hartu zuen Stalingrad eta Budapesteko guduetan. 1944an Sobietar Batasuneko mariskal izendatu zuten. Gerra amaitu ondoren, Sobietar Batasuna superpotentzia militar gisa indartzeko funtsezko pertsona izan zen. Nikita Khrustxovekin defentsa ministro izan zen 1957tik hil zen arte. Kubako Krisialdiaren ondoren, 1964an kargugabetzean parte hartu zuen.
Ana Tejada

**Ana Tejada Jiménez** (Logroño, 2002ko ekainaren 2a) futbolari errioxarra da, atzelari postuan jokatzen duena. Real Sociedad futbol-taldean jokatzen du.

## Ibilbidea 
Txikitatik hasi zen kirola egiten eta futbola gustoko zuen. Txikitan taldeetako neska bakarra izaten zen. Bere hiriko taldean hasi zen jokatzen, EdF Logroñon, eta 2017an Munduko txapelduna izan zen 17 urtez azpiko Espainiako selekzioarekin, Uruguaien jokaturiko txapelketan. Urte berean Lituanian jokatu zuen Europako txapelketa ere. Espainiako Superkopa jokatu zuen talde txuriurdinarekin baina ez zuten Kopa eskuratu.

### Klubak 
## Erreferentzmiak 
## Kanpo estekak 
* «*Real Madrilen aurka sentipenak eta emaitza izan ziren mingarriak*» 2023.11.17
Izaskun Gaztelu

**Izaskun Gaztelu Miñaur** (Bilbo, 1974ko otsailaren 28a) euskal futbolari ohia da, Athletic Clubarekin bi Superliga irabazi zituen 2003an eta 2004an. Atzelari moduan jokatzen zuen.

## Ibilbidea 
Sondikako taldean hasi zen futbolean jolasten 1995ean hogei urterekin. eta hortik zuzenean pasa zen elitezko taldea zen Leioa taldera 2000-2001 denboraldian. Eta talde bikaina zenez 2002ko irailean bertan Leioa EFT taldea Athletic Club bihurtu zen.

Horrela, Athleticen emakume taldea 2002-03 denboraldian sortu zen, Leioa Futbol Taldeagaz batu zenean. Leioa Taldea bi urte lehenago sortua zen, 2000 urtean, lehenago Sondikako taldean aritzen zen jokalari batzuek klub berria sortu zutenean. Azkenean Sondikako jokalari gehienak talde berrira pasa ziren, eta hori izan zan lehenengo Athletic haren oinarria, hainbat fitxaketa egin baziren ere.

## Kirol ibilbidea 
* Sondika (1995-2000)
* Leioa EFT (2001-2002)
* Athletic Club (2002-2004)

## Palmaresa 
* 2002-03 Superliga
* 2003-04 Superliga

## Erreferentziak 
## Ikus, gainera 
* Elixabete Capa
* Irantzu Castrillo
* Eba Ferreira Martínez
* Julene Guarrotxena
* Itziar Gurrutxaga
* Elixabet Ibarra
* Iraia Iturregi
* Aitziber Juaristi
* Uguzne Mezo
* Nerea Onaindia
* Arrate Orueta
* Lorena Sanchez
* Leire Zabala

## Kanpo estekak 
* Izaskun Gaztelu Miñaur. Fitxa - www.athletic-club.net
* [https://www.youtube.com/watch?v=Ch-4yy4sCGM&t=420s ]. Youtube
Kamal Ganzouri

**Kamal Ganzouri** (Monufia, 1933ko urtarrilaren 12a - Kairo Berria, 2021eko martxoaren 31) egiptoar ekonomialari eta politikaria izan zen. Egiptoko lehen ministroa izan zen 1996tik 1999ra eta 2011ko abendutik 2012ko uztailera. "Pobresen Ministroa" eta "Oposizioaren Ministroa" bezala ezagutua izan zen.

Michigan Estatuko Unibertsitatean lizentziatu ondoren, egiptoar unibertsitateetan eman zituen eskolak. Anuar as Sadateko kontseilaria izan zen. Hosni Mubaraken gobernuko ministro izan zen behin baino gehiagotan.

1996ko urtarrilean lehen ministro izendatu zuten. 1999ko urrian ordezkatu zuten arte, 387 lege onartu zituen eta Niloko haranetik kanpora biztanleria lekualdatzeko proiektuak onartu zituen.

2011ko Egiptoko Iraultza babestu zuen. Gobernu militarrak koalizio gobernu bateko lehen ministro izendatu zuen 2011ko azaroan. 2012ko ekainean dimititu zuen Mohamed Morsi presidente hautatu eta gero.

## Kanpo estekak